અમદાવાદ: એચ.એન. સફલ ગ્રૂપના બિલ્ડર ધીરેન વોરા ઉપર ગત ૧૨ જાન્યુઅારીના રોજ કર્ણાવતી ક્લબ નજીકની શેલ્બી હોસ્પિટલ પાસે થયેલા હુમલામાં સેટેલાઈટ પોલીસે શાયોના ગ્રૂપના બિલ્ડર યોગેશ પટેલ સહિત ચાર અારોપીઅોની ધરપકડ કરી કોર્ટમાં રજૂ કર્યા હતા. કોર્ટે યોગેશ પટેલને એક દિવસના રિમાન્ડ અાપ્યા હતા. જ્યારે અન્ય ત્રણ અારોપી ગણેશ પ્રતાપભાઇ ચૌહાણ, ઉત્તમસિંગ બહાદુરસિંગ રાજપૂત અને સંજય ઉર્ફે ચીકુ ચંદ્રપાલ યાદવને જ્યુડિશિયલ કસ્ટડીમાં મોકલી દેવાયા હતા.